Aki Ruotsala

Aki Ruotsala (s. 20. maaliskuuta 1985 Alahärmä) on suomalainen kristillisdemokraattinen poliitikko ja johtava viranhaltija. Ruotsala on Seinäjoen kaupunginvaltuutettu ja kaupunginhallituksen jäsen. Hän toimii kuntayhtymän johtajana kymmenen eri kunnan työllisyyspalveluita varten perustetussa kuntayhtymä Kympissä.
Koulutus.
Ruotsala on valmistunut ylioppilaaksi Härmän lukiosta vuonna 2004 ja hallintotieteen maisteriksi Vaasan yliopistosta vuonna 2013, sekä kauppatieteiden maisteriksi Turun kauppakorkeakoulusta 2018. 
Poliittinen ura.
Ruotsala on toiminut Seinäjoen kaupunginvaltuutettuna vuodesta 2021 alkaen. ja on myös kaupunginhallituksen jäsen 
Ruotsala on toiminut Suomen Kristillisdemokraattisen puolueen puoluevaltuuston puheenjohtajana vuosina 2015–2021 ja Suomen Kristillisdemokraattisten nuorten puheenjohtajana vuosina 2011–2012 sekä Kauhavan kaupunginvaltuutettuna 2008–2013. Ruotsala on ollut ehdokkaana eduskuntavaaleissa 2011 ja 2019 Vaasan vaalipiirissä muttei ole tullut valituksi. Jälkimmäisellä kerralla hän ylsi kansanedustajan varaedustajaksi. 
Ruotsala on toiminut Siikaisten kunnan kunnansihteerinä sekä Merikarvian kunnan hallintopäällikkönä ja kehittämispäällikkönä. Vuonna 2018 Ruotsala valittiin Kuortaneen elinkeinovastaavaksi. Hänet valittiin myös Rauman kaupunkikehitysjohtajaksi kaupunginjohtaja Kari Kosken vastustuksesta huolimatta, mutta hän ei ottanut virkaa vastaan. 
Eduskuntavaalien 2019 aikana Ruotsala selviytyi voittajaksi MTV3 järjestämässä, "Sinustako kansanedustaja"- väittelykilpailussa jossa hän voitti mm. Anna-Kaisa Ikosen, Eeva Kallin ja Riikka Purran leikkimielisessä väittelytaitoja mittaavassa ohjelmaformaatissa. 
Pori Jazzin toimitusjohtajuuden peruutus.
6. kesäkuuta 2018 "Satakunnan Kansan" Porilainen-liite julkaisi Altti Papinsaaren kirjoittaman kolumnin, jossa kirjoitettiin Pori Jazzin toimitusjohtajaksi valitun Ruotsalan edistäneen kampanjaa, jonka mukaan ihminen voi vaihtaa seksuaalista orientaatiotaan. Satakunnan Kansa julkaisi samana päivänä Ruotsalan haastattelun, jonka mukaan hän ei kyseenalaistanut sitä että ihmisen seksuaalinen orientaatio voi muuttua. Ruotsalaan liitettyjen kommenttien vuoksi monet muusikot ja kansanedustajat ilmoittivat boikotoivansa Pori Jazz -tapahtumaa. Pori Jazz ry piti Ruotsalaan liitettyjä kommentteja festivaalin arvojen vastaisina ja purki nimityksen. Aki Ruotsala lähetti Satakunnan Kansalle uutisesta oikaisupyynnön. Satakunnan Kansan vastaavan päätoimittajan mukaan Ruotsala olisi halunnut muuttaa haastattelusta kahta kohtaa. 
Ruotsalan mukaan hänen sanomisensa ymmärrettiin väärin ja hän ilmaisi pahoittelunsa seksuaalivähemmistöihin kuuluvia kohtaan häneen liitetyistä kommenteista.
Reaktiota.
Ilta-Sanomien toimittaja Katri Utula piti potkuja hätiköityinä. Eero Paloheimon mukaan tapaus oli pahin temppu oikeusmurhien sarjassa ja tekijät epärehellisiä, ilkeitä ja tyhmiä ihmisiä. Kirjailija Leena Krohnin mukaan Pori Jazzin toimitusjohtajan ja Teatterikorkeakoulun lehtorin erottamiset työstään ovat kvasiliberaalia suvaitsemattomuutta. Pori Jazzin halllituksen puheenjohtajan mukaan organisaatio irtisanoutui täysin ja ehdottomasti kaikesta syrjinnästä. Puheenjohtaja kertoi Ruotsalaan liitettyjen mielipiteiden aiheuttaneen jazzien julkisuuskuvaan lommon.